wickkiey/tamil-wikipedia-markdown huggingface dataset:
# வாரணாசி தாலுகா



**வாரணாசி தாலுகா** (**Varanasi Tehsil**) இந்தியாவின் உத்தரப் பிரதேசம் மாநிலத்தில் உள்ள வாரணாசி மாவட்டத்தின் 3 தாலுகாக்களில் ஒன்றாகும். இத்தாலுகாவின் நிர்வாகத் தலைமையிடம் வாரணாசி நகரம் ஆகும். இத்தாலுகா வாரணாசி மாநகராட்சி, ராம்நகர் நகராட்சி, 38 கணக்கெடுப்பில் உள்ள ஊர்களும் மற்றும் 835 கிராமங்களும் கொண்டுள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி467569 குடும்பங்கள் கொண்ட வாரணாசி தாலுகாவின் மொத்த மக்கள் தொகை 30,49,543 ஆகும். இதன் மக்கள் தொகையில் ஆண்கள் 1603805 மற்றும் பெண்கள் 1445738 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.33% ஆக உள்ளனர். பாலின விகிதம் 1,000 ஆண்களுக்கு 901 பெண்கள் வீதம் உள்ளனர். இதன் சராசரி எழுத்தறிவு 65.84% ஆகும். இதன் மக்கள் தொகையில் இந்துக்கள் 82.76%, இசுலாமியர் 16.57%, கிறித்தவர்கள் 0.23% மற்றும் பிறர் 0.35% ஆக உள்ளனர்.  

## தட்ப வெப்பம்

## இதனையும் காண்க
- வாரணாசி
- ராம்நகர்
# பிளாக்கெசுலே புர்க்கார்த்


** பிளாக்கெசுலே புர்க்கார்த்** *(Blakesley Burkhart)* ஓர் அமெரிக்க வானியற்பியலாளர் ஆவார். இவர் 2019 ஆம் ஆண்டின் வானியலுக்கான ஆன்னி ஜம்ப் கெனான் விருதைப் பெற்றவர் ஆவார். இது ஒரு பெண் முதுமுனைவர் ஆராய்ச்சியாளரின் வானியல் அல்லது சார்ந்த ஒரு புலச் சாதனைக்காக வழங்கப்பட்டதாகும். இந்த இவரது காந்தப் பாய்ம இயக்கக் கொந்தளிப்பயும் கோட்பாட்டுப் படமங்களில் இருந்து நோக்கவியன்ற வானியல் நிகழ்வை ஒப்பிடும் புதிய நுட்பங்களை உருவாக்கியதையும் நினவுகூர்கிறது.  

## வாழ்க்கைப்பணி
இவர் 2014 இல் விசுகான்சின்–மாடிசன் பல்கலைக்கழகத்தில் வானியல் முனைவர் பட்டத்தை முடித்தார். இவரது ஆய்வுரை "connections between theoretical, numerical, and observational understanding of [magnetohydrodynamic turbulence] as it applies to the neutral, ionized, and molecular interstellar medium" எனும் தலைப்பில் அமைந்துள்ளது. இவர் ஆர்வார்டு-சுமித்சோனியன் வானியற்பியல் மையத்தில் முதுமுனைவர் ஆய்வு மேற்கொண்டார்.  

## தேர்ந்தெடுத்த வெளியீடுகள்
- 
- 
- 

## தேர்ந்தெடுத்த விரிவுரைக் காணொலிகள்
- "The Photon Underproduction Crisis Solved: The Effect of AGN Feedback on the Low Redshift Lyman-alpha Forest", Institute for Theory and Computation, February 8, 2018
- Dr. Burkhart lecturing on “Galaxies as Star-Forming Engines: Simulating the Turbulent Birth of Stars”, Radcliffe Institute for Advanced Study, Harvard, October 14, 2016

## விருதுகளும் தகைமைகளும்
- யான்சுகி விருது, விசுகான்சின்–மாடிசன் பல்கலைக்கழகம், வானியல் துறை, 2011
- நாசாவின் விசுகான்சின் விண்வெளி நல்கநாய்வுத்தகைமை, 2013-14
- இராபர்ட் ஜே. திரம்பிலர் விருது, 2018
- வானியலுக்கான ஆன்னி ஜம்ப் கெனான் விருது, 2019
# பிந்த்ரா தாலுகா



**பிந்த்ரா தாலுகா** (**Pindra tehsil**) இந்தியாவின் உத்தரப் பிரதேசம் மாநிலத்தின் பூர்வாஞ்சல் பிரதேசத்தில் அமைந்த வாரணாசி மாவட்டத்தில் உள்ள மூன்று தாலுகாக்களில் பிந்திரா தாலுகாவும் ஒன்றாகும். இது வாரணாசி நகரத்திலிருந்து 24 கிலோ மீட்டர் தொலைவில் உள்ளது. இத்தாலுகா 1 கணக்கெடுப்பில் உள்ள ஊர் மற்றும் 423 கிராமங்களையும் கொண்டுள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, இத்தாலுகாவின் மொத்த மக்கள் தொகை 6,27,298 ஆகும். மக்கள் தொகையில் ஆண்கள் மற்றும் பெண்கள் உள்ளனர். பாலின விகிதம் 1000 ஆண்களுக்கு 972 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% ஆகும். சராசரி எழுத்தறிவு 73.84% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 117,597 மற்றும் 4,605 ஆகவுள்ளனர். இதன் மக்கள் தொகையில் இந்துக்கள் 93.08%, இசுலாமியர்கள் 6.65% மற்றும் பிறர் 0.09% ஆக உள்ளனர்.  
## போக்குவரத்து
இத்தாலுகாவின் பபாட்பூரில் லால் பகதூர் சாஸ்திரி பன்னாட்டு வானூர்தி நிலையம் அமைந்துள்ளது. லக்னோ - வாரணாசி வழியாகச் செல்லும் தேசிய நெடுஞ்சாலை இத்தாலுகா வழியாகச் செல்கிறது.
# கங்காப்பூர், வாரணாசி


**கங்காப்பூர்** (**Gangapur**) இந்தியாவின் உத்தரப் பிரதேச மாநிலத்தின் வாரணாசி மாவட்டத்தில் அமைந்த பேரூராட்சி ஆகும்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 10 வார்டுகள் கொண்ட கங்காப்பூர் பேரூராட்சியின் மொத்த மக்கள் தொகை 7,561 ஆகும். இதன் மக்கள் தொகையில் ஆண்கள் 3,968 மற்றும் 3,593 பெண்கள் உள்ளனர். பாலின விகிதம் 1000 ஆண்களுக்கு 905 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1116 (14.76 %) ஆகும். சராசரி எழுத்தறிவு 75.72% ஆகும். இதன் மக்கள் தொகையில் இந்துக்கள் 77.17%, இசுலாமியர்கள் 21.80%, சமணர்கள் 0.93% மற்றும் பிறர் 0.13% ஆக உள்ளனர்.
# பார்பாரா தாம்சன்


**பார்பாரா யூன் தாம்சன்** *(Barbara June Thompson)* ஓர் அமெரிக்க சூரிய இயற்பியலாளரும் வானியற்பியலாளரும் ஆவார்.ஐவர் கோடார்டு விண்வெளி பறப்பு மையத்தில் அறிவியலாளராக உள்ளார். இங்கு இவர் சூரியத் தழலின் கட்டமைப்பையும் அதன் பொருண்மை வெளியீன்டையும் ஆய்வு செய்கிறார்ரிவர் நாசாவின் எஊரிய இயங்கியல் நோக்கீட்டகத்தின் திட்ட அறிவியலாளரும் ஆவார். இவர் தொடக்கநிலைச் சூரியப் பறப்புத் திட்டங்களை வடிவமைத்து செயல்படுத்துகிறார்.  
## கல்வி
இவர் பெனிசில்வேனியா பல்கலைக்கழகத்தில் இயற்பியலிலும் கனித்த்திலும் புவியியல் துணப்பாட்த்துடன் த்ன இளவல் பட்ட்த்தை 1991 இல் முடித்தார்.பிறகரிவர் 1996 இல் மின்னெசோட்டா பல்கலைக்கழகத்தில் இயற்பியலில் தன் முனைவர் பட்டத்தைப் பெற்றுள்ளார். இவரது ஆய்வுரை தலைப்பு *புவிமுனைக் கனல் துகள் முடுக்கத்தில் ஆல்வென் உறழ்வு(inertial) அலைகளின் பங்கு வகிப்பு* என்பதாகும்.  

### ஆராய்ச்சி
# கார்மெல்லி இராபர்ட்


**கார்மெல்லி இராபர்ட்** *(Carmelle Robert)* (பிறப்பு: 1962) ஒரு கியூபெக் வானியற்பியலாளரும் விண்மீன் வெடிப்பு ஆராய்ச்சியாளரும் ஆவார். இவர் கனடா நாட்டு கியூபெக் நகரில் உள்ள இலவால் பல்கலைக்கழகத்தில் இயற்பியல், ஒளியியல், இயற்பொறியியல் துறையின் பேராசிரியராக உள்ளார்.  
## வாழ்க்கை

## தகைமைகள்
- உல் வானியற்பியல் ஆராய்ச்சிக் குழு (GRAUL), உறுப்பினர்
- கியூபெக் வானியற்பியல் ஆர்ராய்ச்சி மையம் (CRAQ), இணை இயக்குநர், உறுப்பினர்
- கனடிய வானியல் கழகம் (CASCA), உறுப்பினர்
- பன்னாட்டு விண்வெளி பல்கலைக்கழக கனடிய அறக்கட்டளை(CFISU), உறுப்பினர், இயக்குநர் வாரியம்

## தேர்ந்தெடுத்த வெளியீடுகள்
இராபர்ட் இருமொழிகளில் 13 ஆய்வுகளுக்கான 23 வெளியீடுகளை 2020 வரை வெளியிட்டுள்ளார்.  
- Leitherer, C., Schaerer, D., Goldader, J. D., Delgado, R. M. G., Robert, C., Kune, D. F., ... & Heckman, T. M. (1999). Starburst99: synthesis models for galaxies with active star formation. *The Astrophysical Journal Supplement Series*, *123*(1), 3.
- Heckman, T. M., Robert, C., Leitherer, C., Garnett, D. R., & van der Rydt, F. (1998). The ultraviolet spectroscopic properties of local starbursts: implications at high redshift. *The Astrophysical Journal*, *503*(2), 646.
- Drissen, Laurent; Roy, Jean-René; Robert, Carmelle (1997). A New Luminous Blue Variable in the Giant Extragalactic H II Region NGC 2363. *The Astrophysical Journal*. *474*: L35. Bibcode:1997 ApJ...474L..35D. doi:10.1086/310417.
- Leitherer, C., Robert, C., & Heckman, T. M. (1995). Atlas of Synthetic Ultraviolet Spectra of Massive Star Populations. *The Astrophysical Journal Supplement Series*, *99*, 173.
- Moffat, A. F., & Robert, C. (1994). Clumping and mass loss in hot star winds. *The Astrophysical Journal*, *421*, 310-313.
- Robert, C., Leitherer, C., & Heckman, T. M. (1993). Synthetic UV Lines of Si IV, C IV, and He II from a Population of Massive Stars in Starburst Galaxies. *The Astrophysical Journal*, *418*, 749.
- Robert, C., Moffat, A. F., Drissen, L., Lamontagne, R., Seggewiss, W., Niemela, V. S., ... & Tapia, S. (1992). Photometry, polarimetry, spectroscopy, and spectropolarimetry of the enigmatic Wolf-Rayet star EZ Canis Majoris. *The Astrophysical Journal*, *397*, 277-303.
- Leitherer, C., Robert, C., & Drissen, L. (1992). Deposition of mass, momentum, and energy by massive stars into the interstellar medium. *The Astrophysical Journal*, *401*, 596-617.
- Drissen, L., Robert, C., & Moffat, A. F. (1992). Polarization variability among Wolf-Rayet stars. VII-The single stars WR 14, WR 25, and WR 69. *The Astrophysical Journal*, *386*, 288-292.
- Leitherer, C., & Robert, C. (1991). Observations of stellar winds from hot stars at 1.3 millimeters. *The Astrophysical Journal*, *377*, 629-638.
# கரோல் ஆன் ஆசுவெல்



**கரோல் ஆன் ஆசுவெல்** *(Carole Ann Haswell)* ஒரு பிரித்தானிய வானியற்பியலாளரும் வானியல் பேராசிரியரும் ஆவார். இவர் திறந்தநிலைப் பல்கலைக்கழகத்தின் வானியற்பியல் பேராசிரியராகவும் வனியல் துறையின் தலைவராகவும் உள்ளார். இவர் அரசு வானியல் கழகத்தின் ஆய்வுறுப்பினர் ஆவார். இவர் பெர்னார்டு விண்மீன் b உள்ளிட்ட பல புறவெளிக் கோள்களை கண்டுபிடிப்பதில் ஈடுபட்டு வருகிறார்.  

## இளமையும் கல்வியும்

## சொந்த வாழ்க்கை
ஆசுவெல்லுக்கு ஒரு மகள் உண்டு, இவர் பங்குச் சந்தை வணிகத்தில் ஆர்வம் உள்ளவர். இவர் தன் வானியற்பியல் அறிவைப் ப்யன்படுத்து பங்குகளை வாங்கியும் விற்றும் வருகிறார்.  

### வெளியீடுகள்
இவரது வெளியீடுகள் பின்வருமாறு:  
- 
- 
-
# இரா. குழந்தைவேலு


**இரா. குழந்தைவேலு** (*R. Kolanthaivelu*)(பிறப்பு 1935) என்பவர் இந்திய அரசியல்வாதியும் தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் கல்லூரிக் கல்வியினை சென்னை, இலயோலாக் கல்லூரி, மாநிலக் கல்லூரி மற்றும் பச்சையப்பா கல்லூரியில் பயின்றார். இரத்தினம் என்பவரை 1973ல் திருமணம் செய்துகொண்டார். குழந்தைவேலு வழக்கறிஞர் மற்றும் விவசாயம் ஆகிய தொழில்களைச் செய்தார். அனைத்திந்திய அண்ணா திராவிட முன்னேற்றக் கழக வேட்பாளராக திருச்செங்கோடு தொகுதிக்கு 1977ஆம் ஆண்டு நடைபெற்ற இந்திய நாடாளுமன்றத் தேர்தலில் போட்டியிட்டு வெற்றிபெற்றார்.
# மங்கள் பிரபாத்து


**மங்கள் பிரபாத்து** (*Mangal Prabhat*) மகாத்மா காந்தியின் புத்தகம் ஆகும். தத்தாத்ரேய பால்கிருட்டிணா காலேல்கர் எழுதிய முன்னுரையுடன் 1958 ஆம் ஆண்டு காந்தியின் மரணத்திற்குப் பின் வெளியிடப்பட்டது.  

## தோற்றம் மற்றும் வரலாறு
ஒவ்வொரு செவ்வாய் கிழமையும் பிரார்த்தனைக்குப் பிறகு காந்தி ஆசிரம உறுதிமொழி குறித்து உரை நிகழ்த்துவார். இந்த உரைகள் பின்னர் நாரந்தாசு காந்தியால் தொகுக்கப்பட்டு 1958 ஆம் ஆண்டில் *மங்கள் பிரபாத்து* என்ற பெயரில் புத்தகமாக வெளியிடப்பட்டது.  

## சுருக்கம்
மங்கள் பிரபாத்து காந்தி எடுத்த பதினொரு உறுதிமொழிகள் பற்றி விரிவாகப் பேசுகிறது.  

## மொழிபெயர்ப்பு
இந்த புத்தகத்தை அம்ரித்லால் தாகோர்தாசு நானாவதி என்பவர் இந்தியில் மொழிபெயர்த்தார். மராத்தி மொழியில் அபங் விரட்டேன் என்ற தலைப் பில் *வசனமாகவும் மாற்றப்பட்டது .*
# விக்கிப்பீடியா:முதற்பக்கக் கட்டுரைகள்/சனவரி 30, 2022

<div id="mp-tfa-img">  

</div>  
**பிசிசுட்ரேடசு** என்பவர் கி.மு. 561 முதல் 527 இற்கு இடைப்பட்ட காலத்தில் பண்டைய ஏதென்சின் ஆட்சியாளராக இருந்தவராவார். ஏதென்சை உள்ளடக்கிய கிரேக்கத்தின் முக்கோண தீபகற்பமான அட்டிகாவை இவர் ஒன்றிணைத்து, பொருளாதார மற்றும் கலாச்சார மேம்பாடுகளுடன் உருவாக்கி, பண்டைய கிரேக்கத்தில் ஏதென்சின் பிற்கால முக்கியத்துவத்திற்கான அடித்தளத்தை உருவாக்கினார். இவர் பனாதெனிக் விளையாட்டுகளில் பரிசு பெற்றவர். மேலும் இவர் ஓமரின் காவியங்களின் இறுதியான பதிப்பை அறிஞர் குழுவைக்கொண்டு உருவாக்கினார். **மேலும்...**  
---
<div id="mp-tfa-img">  

</div>  
**மாரி** பண்டைய அண்மை கிழக்கின் மெசொப்பொத்தேமியாவில், தற்கால சிரியாவின் கிழக்கு எல்லையில், கிழக்கு செமிடிக் மொழி பேசிய, பண்டைய நகர இராச்சியம் ஆகும். இந்நகரத்தின் சிதிலங்கள் சிரியாவின் *டெல் அரிரி* தொல்லியல் களத்தில் காணப்படுகிறது. சுமேரியா நாகரீகத்தின் மேற்கின் நுழைவாயில் என *மாரி நகரம்* அழைக்கப்பட்டது. **மேலும்...**
# தேன் அருங்காட்சியகம்


**தேன் அருங்காட்சியகம்** (*Honey Museum*) என்பது தைவானின் யுன்லின் கவுண்டியில் உள்ள குகெங் நகரில் தேன் மற்றும் தேனீக்கள் பற்றிய அருங்காட்சியகம் ஆகும்.  

## கட்டிடக்கலை
அருங்காட்சியகத்தின் நுழைவாயில் பச்சை நிற சுரங்கப்பாதையுடன் அதன் மேலே ஒரு பெரிய தேனீ மாதிரியுடன் உள்ளது. இந்த அருங்காட்சியகத்தில் குழந்தைகள் விளையாடுவதற்குப் பெரிய மைதானம் ஒன்றும் உள்ளது.  

## செயல்பாடுகள்
இந்த அருங்காட்சியகம் பின்வரும் செயல்பாடுகளைக் கொண்டுள்ளது:  

- தேன் சோதனை
- தேனை நீங்களே தயாரியுங்கள்
- தேன் உற்பத்தி மற்றும் தேன் தயாரிப்புகள் பற்றிய உரைகளை வழங்குதல்
- தேன், அரச கூழ்மம், மகரந்தம், புரோபோலிசு விற்பனை.

## போக்குவரத்து
தைவான் இரயில்வே நிர்வாகத்தின் டவுனன் நிலையத்திலிருந்து மெஷானுக்கு பேருந்து மூலம் அருங்காட்சியகத்தை அணுகலாம்.  

## மேலும் பார்க்கவும்

- தைவான் அன்னாசிப்பழ அருங்காட்சியகம்
# கோரா துவோர்கின்



**கோரா துவோர்கின்** *(Cora Dvorkin)* ஓர் அர்ஜென்டீன இயற்பியலாளரும் கோட்பாட்டு அண்டவியலாளரும் ஆர்வார்டு பல்கலைக்கழக இயற்பியல் துறை இணைப்பேராசிரியரும் ஆவார். இவரது ஆய்வுப் புலங்கள் கரும்பொருண்மத்தின் தன்மை, நொதுமியன்களும் பிற மெல்லெடைத் துகள்களும் தொடக்கநிலைப் புடவியின் இயற்பியலுமாகும். இவர் புதிதாக நிறுவிய செயற்கை அறிதிறனுக்கான நிறுவனத்துக்கும் அடிப்படை இடைவினைகள் வாரியத்துக்குமான ஆர்வார்டு பேராளர் ஆவார்.  

இவர் 2019ஈல் அமெரிக்க ஆற்றல் துறையின் தொடக்கநிலை வாழ்க்கைப்பணி விருதைப் பெற்றுள்ளார். இவர் 2018 இல் அவ்வாண்டின் அறிவியலாளராக ஆர்வார்டு அறக்கட்டளையால் "இயற்பியல், அண்டவியல், அறிவியல், தொழில்நுட்பம், பொறியியல், கணிதவியல் புலங்களில் கல்விப்பணி ஆற்றிய பங்களிப்புகளூக்காக" அறிவிக்கப்பட்டார். இவருக்கு இராடிக்ளிப் நிறுவன ஆய்வுநல்கையும் வழங்கப்பட்டுள்ளது. மேலும் இவர் இராடிக்ளிப் நிறுவனத்தின் சுட்சர் பேராசிரியத் தகைமையும் தரப்பட்டது. இவர் 2020 இல் TEDx இன் கருத்தரங்கின் இரியோ தெ லா பிளாட்டா நிகழ்ச்சியில் கரும்பொருண்மத் தேடல் சார்ந்த எந்திரம் கற்றல் பற்றி ஓர் உரையாற்றியுள்ளார்.  

## இளமையும் கல்வியும்

இவர் அர்ஜென்டீனாவில் புவெனோசு ஆரேசுவில் பிறந்து வளர்ந்தார். இவர் புவெனோசு ஆரேசு பல்கலைக்கழகத்தில் இருந்து இயற்பியலில் பட்டயத்தை சிறப்புத் தகமையுடன் பெற்றார். இவர் சிக்காகோ பல்கலைக்கழகத்தில் தன் மேற்படிப்புக்காகச் சேர்ந்து 2011 இல் இயற்பியல் துறையில் முனைவர் பட்டத்தைப் பெற்றுள்ளார், இங்கு இவர் "சிட்னி புளூமெந்தல் ஆய்வுத் தகைமையை" இவரது "நிகரற்ற ஆராய்ச்சிச் செயல்திறமைக்காக" பெற்றார். இவர் 2011 முதல் 2014 வரைபிரின்சுட்டன் உயராய்வு மையத்தில் இயற்கை அறிவியல் பள்ளியிலும் 2014 முதல் 2013 வரை ஆர்வார்டு சுமித்சோனியன் வானியற்பியல் மையக் கோட்பாட்டு, கணிப்பு. நிறுவனத்திலும் முதுமுனைவர் ஆய்வை மேற்கொண்டார். இந்த ஆய்வின்போது அபுள் ஆய்வுறுப்பினராகவும் உயராய்வு மைய ஆய்வுறுப்பினராகவும் இருந்துள்ளார்.  

## வாழ்க்கைப்பணியும் ஆராய்ச்சியும்
இவர் 2015 இல் ஆர்வார்டு பல்கலைக்கழகத்தில் புல உறுப்பினராகச் சேர்ந்தார் .இவர் தன் ஆய்வில் கரும்பொருண்மப் பகுதியைப் புரிந்துகொள்ள அண்ட நுண்ணலைப் பின்னணி நோக்கீடுகளையும் ஈர்ப்பு வில்லையாக்கத்தையும் புடவியின் பேரியல் கட்டமைப்பையும் பயன்படுத்துகிறார்.  

கரும்பொருண்மத்தை ஆய்வதில் பல நெடுக்க நோக்கீட்டு ஆய்கலங்களை பயன்படுத்தி குறிப்பிடத் தகுந்த பங்களிப்புகளைச் செய்துள்ளார்.  

இவர் அறிவியலில் சிறுபான்மையருக்கும் மகளிருக்குமான உரிமைகளுக்காக போராடுகிறார்.  

## தகைமைகளும் விருதுகளும்
தொடக்கநிலை வாழ்க்கைப்பணி விருது, அமெரிக்க ஆற்றல் துறை, 2019  
- 2018 ஆம் ஆண்டின் ஆர்வார்டு அறிவியலாளர், ஆர்வார்டு அறக்கட்டளை
- 2018ஆம் ஆண்டு இராடிக்ளிப் நிறுவன ஆய்வுநல்கையும் சுட்சர் பேராசிரியத் தகைமையும்
- 2014 ஆம் ஆண்டு காவ்லிஅறிவியல் முன்னணி ஆய்வுத்தகைமை, அமெரிக்கத் தேசிய அறிவியல் கல்விக்கழகமும் காவ்லி அறக்கட்டளையும்
- 2014-2017 அபுள் ஆய்வுத்தகைமை, நாசா
- 2014-2017 உயராய்வு நிறுவனம், ஆய்வுத்தகைமை, ஆர்வார்டு பல்கலைக்கழகம்
- 2012 மார்ட்டின், பெத்தே கூட்டு விருது, மிகச் சிறந்த இயற்பியலாளருக்கான விருது, ஆசுபென் இயற்பியல் மையம்
- 2009 "சிட்னி புளூமெந்தல் ஆய்வுத் தகைமை", "outstanding performance in research", சிக்காகோ பல்கலைக்கழக இயற்பியல் துறை
# ஆர். கந்தசுவாமி


**ஆர். கந்தசுவாமி** (R. Kandaswami)(பிறப்பு சூலை, 1904) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். இவர் 1957 தேர்தலில் திருச்செங்கோடு தொகுதியிலிருந்து இந்தியத் தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்தத் தேர்தலில் வெற்றி பெற்ற இருவரில் இவரும் ஒருவர்; மற்றொருவர், இதே கட்சியைச் சேர்ந்த டி.எம்.காளியண்ணன் ஆவார்.
# ச. சேகர்


**ச. சேகர்** (*Sekar S*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். நாமக்கல் மாவட்டம் பரமத்தி வேலூரைச் சார்ந்த இவர் அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். தமிழ்நாடு சட்டமன்றத்திற்கு மே 2021-ல் நடைபெற்ற சட்டமன்றத் தேர்தலில் பரமத்தி-வேலூர் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.
# புதிய வானம் (இதழ்)

**புதிய வானம்** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், கன்னியாகுமரி மாவட்டத்தில் இருந்து வெளிவந்த முற்போக்கு இதழ் ஆகும்.  

## வரலாறு
புதிய வானம் இதழ் 1975 செப்டம்பர் மாதம் தோன்றியது. இந்த இதழானது தமிழ்நாடு கலை இலக்கியப் பெருமன்றத்தின் குமரி மாவட்டக் கிளை தயாரித்து வெளியிட்ட முற்போக்கு இலக்கிய இதழ் ஆகும். இதன் பொறுப்பாசிரியராக அ. இராஜேந்திரனும், ஆசிரியராக செந்திலும் ஆசிரியக் குழுவில் பொன்னீலன், ஜெகன், தாமரை நடராசன், க. பிரம்மநாயகம், அருண் பாஸ்கர் ஆகியோர் இருந்தனர். இந்த இதழில் குமரி மாவட்டத்தில் உள்ள எழுத்தார்வம் கொண்ட இளைஞர்களும் பல முற்போக்குப் பத்திரிகைகளில் எழுதி வந்த பலரும் கவிதைகள், கதைகள் எழுதினார்கள். இந்த இதழில் கவிதைகளே அதிகம் இடம் பெற்றன. சமுதாயப் பார்வையோடு கதைகள், கவிதைகள் எழுதவேண்டும் என்ற முற்போக்கு இலக்கிய உணர்வை அது இளைஞர்களிடம் தூண்டி விட்டது. புதிது புதிதாகப் பலர் எழுதலானார்கள்.  

திறணாய்விலும் புதிய் வானம் அக்கறை காட்டியது. அவ்வப்போது சில புத்தகங்களுக்கு ஆய்வுரை எழுதியது. கவிமணியின் கையறு நிலைப் பாடல்கள் என்ற ஒப்பியல் திறனாய்வுக் கட்டுரையைத் தொடர்ந்து வெளியிட்டது. நாட்டுப் பாடல்களைத் தொகுத்து இதழ் தோறும் வெளியிட்டு வந்தது.  

1975 செப்டம்பர் மாதம் தோன்றிய இதன் 1977 சனவரி இதழை (14) ஜீவா மலர் ஆகவும், அக்டோபர் இதழை (16) பாரதி மலராகவும் வெளியிட்டது. இடையில் ஏற்பட்ட தேக்கம் 16ஆம் இதழுக்குப் பிறகு நீண்ட காலம் கழித்து அதாவது மூன்று வருடங்கள் கழிந்து. மீண்டும் 1980 அக்டோபரில் 17ஆம் இதழ் வெளியானது. அதில் இனி இருமாத இதழாக வெளியாகும் என்று அறிவிப்பு வெளியானது. என்றாலும் இது நீண்டகாலம் வெளியாகவில்லை.
# கிளீசுத்தனீசு


**கிளிஸ்தனீஸ்** (*Cleisthenes*, ; அல்லது **Clisthenes** என்பவர் பண்டைய ஏதென்சின் அரசியலமைப்பை சீர்திருத்தி, கிமு 508 இல் சனநாயக அடிப்படையில் அமைத்த பெருமைக்குரிய ஒரு பண்டைய ஏதெனியன் சட்டமியற்றிய ஆட்சியாளர் ஆவார். இந்த சாதனைகளுக்காக, வரலாற்றாசிரியர்கள் இவரை "ஏதெனியன் சனநாயகத்தின் தந்தை" என்று குறிப்பிடுகின்றனர். இவர் பிரபுத்துவ அல்க்மேயோனிட் குலத்தைச் சேர்ந்தவர். இவர் மெகாகிள்ஸ் மற்றும் அகாரிஸ்ட்டின் இளைய மகன் ஆவார். இவர் ஏதெனியன் குடிமக்கள் அவையின் அதிகாரத்தை அதிகரித்ததற்காகவும், ஏதெனியன் அரசியலில் பிரபுக்களின் அதிகாரத்தைக் குறைத்ததற்காகவும் புகழ் பெற்றார்.  

கிமு 510 இல், எசுபார்டன் படைகள் ஏதெனியர்களுக்கு பிசிசுட்ரேசின் மகனான கொடுங்கோலன் இப்பியாசை அகற்ற உதவியது. எசுபார்த்தாவின் மன்னரான முதலாம் கிளிமினெசால், இசகோரஸ் தலைமையிலான எசுபார்டன் சார்பு சிலவர் ஆட்சியை ஏற்படுத்தினார். ஆனால் அவர்களது போட்டியாளரான கிளீஸ்தீனஸ், நடுத்தர வர்க்கத்தின் ஆதரவுடனும், சனநாயகவாதிகளின் உதவியுடனும் ஆட்சியைப் பிடித்தார். கி.மு. 508 மற்றும் 506 ஆம் ஆண்டுகளில் இவ்விசயத்தில் கிளீமினெஸ் தலையிட்டார். ஆனால் அப்போது ஏதெனியர்களின் ஆதரவைப் பெற்ற கிளீஸ்தீனசைத் தடுக்க முடியவில்லை. கிளிஸ்தனீஸ் சீர்திருத்தங்கள் மூலம், ஏதென்சின் அனைத்து குடிமக்களுக்கும் சம உரிமைகள் (சுதந்திர குடிமக்களுக்கு மட்டும்) வழங்கப்பட்டன. மேலும் ஆஸ்ட்ராசிசம் என்னும் நாடுகடத்தல் ஒரு தண்டனையாக நிறுவப்பட்டது.
# கருப்பு பிகா



**கருப்பு பிகா** அல்லது **வெள்ளி பிகா** *(Ochotona nigritia)* என்பது ஓகோடோனிடே குடும்பத்தில் உள்ள பாலூட்டி இனமாகும். இது 2000 ஆண்டில் சீனாவின் யுன்னான் மாகாணத்தில் முதன்முதலாக கண்டறியப்பட்டது. இதன் நான்கு மாதிரிகள் மட்டுமே அறியப்பட்டுள்ளது.  

உடல் முழுவதும் கருநிற முடிகள் கொண்ட இவை முயலினத்தைச் சேர்ந்தவை. அளவில் சிறியனவான இந்த பிகாக்களை எலி முயல் என்றும் அழைக்கின்றனர்.  

இயற்கைக்கான உலகளவிய நிதியத்தைச் (டபிள்யூ.டபிள்யூ.எப்) சேர்ந்த இந்திய ஆராய்ச்சியாளர்கள் 2011 இல் இந்தியா<nowiki/>வின் , அருணாச்சலப் பிரதேசத்தின், மேற்கு காமெங் மாவட்ட மலைப்பகுதிகளில் 13,000 அடி உயரத்தில் இரண்டு கருப்பு பிகாக்களை பதிவு செய்தனர்.  

இது மிக அரிதாகவே காணப்படுகிறது. நடு சீனா<nowiki/>வில் உள்ள ஆறு பிகா இனங்களில் ஒன்றான இது அகணிய உயிரியாகும். இதன் உண்மையாண எண்ணிக்கை குறித்த கணக்கெடுப்புகள் ஏதும் இல்லை.
# கு. இராதாமணி

**கு. இராதாமணி** (*K. Rathamani*)(இறப்பு 14 ஜூன் 2019) என்பவர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் ஆவார்.  

## இளமை & கல்வி
இராதாமணி விழுப்புரம் மாவட்டத்தில் உள்ள கலிஞ்சிக்குப்பம் என்ற கிராமத்தில் விவசாய குடும்பத்தில் பிறந்தவர் ஆவார். இராதாமணி சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார்.  

## அரசியல்
2011ஆம் ஆண்டு நடைபெற்ற தமிழ்நாடு சட்டமன்றத் தேர்தலில் விழுப்புரம் சட்டமன்றத் தொகுதியில் போட்டியிட்டுத் தோல்வியடைந்தார். முதலில் சென்னையில் சிகிச்சை பெற்றார்.
# நா. புகழேந்தி


**நா. புகழேந்தி** (*N. Pugazhenthi*, இறப்பு: 6 ஏப்ரல் 2024) என்பவர் ஓர் இந்திய அரசியல்வாதியாகவும் தமிழ்நாடு சட்டமன்ற உறுப்பினரும் ஆவார். விழுப்புரம் மாவட்டம் சங்கராபுரம், அத்தியூர் திருவாதித்தினைச் சார்ந்த புகழேந்தி உளுந்தூர்பேட்டை அரசுப் பள்ளியில் பள்ளிக் கல்வியினைக் கற்றுள்ளார். திராவிட முன்னேற்றக் கழகத்தினைச் சார்ந்த புகழேந்தி விக்கிரவாண்டி சட்டமன்ற தொகுதியில் 2019ஆம் ஆண்டு நடைபெற்ற இடைத்தேர்தலில் தோல்வியுற்றார். பின்னர் 2021ஆம் ஆண்டு மே மாதம் நடைபெற்ற தேர்தலில் சட்டமன்ற உறுப்பினராகத் தேர்ந்தெடுக்கப்பட்டார். புகழேந்தி விழுப்புரம் மத்திய மாவட்ட, திமுக மாவட்டச் செயலாளராகவும் உள்ளார்.  

## தேர்தல்களில் போட்டி
| தேர்தல் | தொகுதி | கட்சி | முடிவு | வாக்கு % | இரண்டாவது | இரண்டாவது கட்சி | இரண்டாவது வாக்கு % |  |
| --- | --- | --- | --- | --- | --- | --- | --- | --- |
| தமிழ்நாடு சட்டமன்றத் தேர்தல், 2021 | விக்கிரவாண்டி | திமுக | வெற்றி | 51.27% | ஆர். முத்தமிழ்செல்வம் | அதிமுக | 39.81% | } |

## குடும்பம்
புகழேந்தியின் மனைவி கிருஷ்ணம்மாள் ஆவார். இந்த இணையருக்கு செல்வகுமார் என்ற மகனும். செல்வி, சாந்தி, சுமதி என்ற மகள்களும் உள்ளனர்.  

## இறப்பு
71 வயதான புகழேந்தி உடல்நலக் குறைவால் 6 ஏப்ரல் 2024 அன்று காலமானர்.
# கொலுசு (திரைப்படம்)


**கொலுசு** (*Kolusu*) 1985 ஆம் ஆண்டு வெளிவந்த தமிழ்த் திரைப்படமாகும். இப்படத்தை ஆர். எஸ். மாதங்கன் கதை, திரைக்கதை, வசனம் எழுதி இயக்கினார். இப்படத்தில் ராஜேஷ், சரிதா மற்றும் சுரேஷ் முதன்மை வேடங்களில் நடித்தனர்.  

## நடிகர்கள்
- ராஜேஷ்
- சரிதா
- சுரேஷ்
- சசிகலா
- அருந்ததி
- கே. கே. சௌந்தர்
- எம். எல். ஏ. தங்கராஜ்
- எம். ஆர். ஆர். இரகு
- இடிச்சபுளி செல்வராஜ்
- பசி நாராயணன்
- திடீர் கன்னையா

## பாடல்கள்
இத்திரைப்படத்திற்கு மலேசியா வாசுதேவன் இசையமைத்தார். அனைத்துப் பாடல்களையும் கவிஞர் காமகோடியன் இயற்றினார்.
# ஈ. பாலசுப்ரமணியன்


**ஈ. பாலசுப்ரமணியன்** (*E. Balasubramaniyan*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். சேலம் மாவட்டத்தினைச் சார்ந்த இவர் சேலம் செளடேசுவரி கல்லூரியில் இளம் வணிகவியல் படித்துள்ளார். இவர் அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். பாலசுப்பிரமணியன் தமிழ்நாடு சட்டமன்றத்திற்கு மே 2021-ல் நடைபெற்ற பொதுத் தேர்தலில் சேலம் (தெற்கு) தொகுதியில் அதிமுக வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்வு செய்யப்பட்டுள்ளார்.
# செகாவதி பிரதேசம்

**<div1" cellpadding="0">
</div>**

| **அமைவிடம்** | வடக்கு இராஜஸ்தான் |
| --- | --- |
| '''19ஆம் நூற்றாண்டு
செகாவதி சுதேச சமஸ்தானம் |  |
| **இராச்சியம் நிறுவப்பட்ட ஆண்டு:** | 1445 |
| **மொழி** | **செகாவாதி மொழி** |
| **அரச மரபு** | இராஜபுத்திர செகாவத் வம்சம் (1445-1948),ஜெய்ப்பூர் வம்சத்தின் கச்சவா கிளை |
| **தலைநகரங்கள்** | அமர்சர், சாக்பூரா, சிகர், சின்சுனூ சிகார் |
| **தனி இராச்சியங்கள்** |  |

**செகாவதி பிரதேசம்** (**Shekhawati**) இந்தியாவின் இராஜஸ்தான் மாநிலத்தின் வடக்கில் அமைந்த வரலாற்று சிறப்பு மிக்க பிரதேசம் ஆகும். இப்பிரதேசத்தை இராசபுத்திர குல செகாவத் வம்ச மன்னர்கள் 1445-ஆம் ஆண்டு முதல், 1947 இந்திய விடுதலை வரை ஆண்டனர். செகாவதி பிரதேசம் 13,784 சதுர கிலோ மீட்டர் பரப்பளவு கொண்டது.  

இராஜஸ்தான் மாநிலத்தின் வடக்கில் அமைந்த செகாவதி பிரதேசத்தில் சுன்சுனூ மாவட்டம் மற்றும் சீகர் மாவட்டங்கள் அமைந்துள்ளது.  

17-ஆம் நூற்றாண்டு முதல் 19-வது நூற்றாண்டு வரை மார்வாரி மக்கள் செகாவதி பிரதேசத்தில் அழகிய அவேலி கட்டிடங்களையும், படிக்கிணறுகளையும் நிறுவினர்.  

## வரலாறு
### பண்டைய வரலாறு

மகாபாரதம் போன்ற இதிகாசங்கள், செகாவதி பிரதேசத்தில் மத்சய நாடு இருந்ததாக குறித்துள்ளது. மனுஸ்மிரிதி நூலில் செகாவதி பிரதேசத்தை *பிரம்மரிஷி தேசம்* எனக்குறித்துள்ளது.  

இராமாயணம் காவியத்தில் செகாவதி பிரதேசம், மருகந்தர் தேசத்தில் இருந்ததாக குறித்துள்ளது. கௌதம புத்தர் காலத்தில் இருந்த 16 மகாஜனபதங்களில், மத்சய நாடு மற்றும் அவந்தி நாடுகள் இராஜஸ்தான் மாநிலத்தில் இருந்தது. செகாவதி பிரதேசம் அவந்தி நாட்டின் தாக்கம் அதிகம் இருந்தது.  
### செகவாத் வம்ச ஆட்சியில்
செகாவதி பிரதேசத்தை இராஜபுத்திர குல செகாவத் வம்ச ஆட்சியாளர்கள் 1445 ஆண்டு முதல் இந்திய விடுதலை வரை ஆண்டனர்.  

## இதனையும் காண்க
- மார்வார் பிரதேசம்
- மேவார் பிரதேசம்
# இந்திய புற்றுநோய் சங்கம்



**இந்திய புற்றுநோய் சங்கம்** (**Indian Cancer Society) ஓர்** அரசு சாரா சங்கமாகும். இச்சங்கம் இந்தியாவிலுள்ள புற்றுநோயாளிகளிடத்தில் இலாப நோக்கமற்று விழிப்புணர்வூட்டல், நோய் கண்டறிதல் மற்றும் சிகிச்சை வழங்குதல் போன்ற செயல்பாடுகளுக்காக உருவாக்கப்பட்ட ஒரு தேசிய அமைப்பாகும்.  

நேவல் டாடாவின் முன்முயற்சியின் காரணமாக 1951 ஆம் ஆண்டு, புகழ்பெற்ற புற்றுநோயியல் நிபுணர், மருத்துவர் . டி.யே. சூச்சாவல்லா என்பவரை முன்னிறுத்தி தொடங்கப்பட்டது. இந்தியாவின் முதல் தன்னார்வ, இலாப நோக்கற்ற சங்கமாக இது நிறுவப்பட்டது. புற்றுநோய் விழிப்புணர்வு, புற்றுநோய் கண்டறிதல் மற்றும் இந்தியாவில் புற்றுநோயாளிகளுக்கு சிகிச்சை அளித்தல் போன்றவை சங்கத்தின் நோக்கங்களாக இருந்தன.  

இந்திய புற்றுநோய் சங்கம் இந்தியா முழுவதும் புற்றுநோயை எதிர்த்துப் போராடுவதில் ஒரு முன்னோடி நிறுவனமாகும். மும்பையில் தலைமை அலுவலகத்துடன் கூடிய வசதிகள் 1951 ஆம் ஆண்டு நிறுவப்பட்டது மேலும் தில்லியிலும் ஒரு கிளை 1983 ஆம் ஆண்டு கே.கே மேத்தாவின் உத்தரவின் பேரில் நிறுவப்பட்டது. சர் ரத்தன் டாடா அறக்கட்டளை , ஏஎச் வாடியா அறக்கட்டளை, பிரோச்சா கோத்ரேச்சு அறக்கட்டளை போன்ற பல பிரபல அறக்கட்டளைகள் புற்றுநோயாளிகளுக்கு குறைந்தபட்ச செலவில் சிகிச்சை மற்றும் மறுவாழ்வு வழங்குவதற்கான நடவடிக்கைகளுக்கு நிதியளிக்க இச்சங்கத்துடன் தொடர்பு கொண்டு உதவின. இந்திய புற்றுநோய் சங்கம் டாடா நினைவு மருத்துவமனையுடன் தொடர்புடையதாகும். புற்றுநோயால் பாதிக்கப்பட்டவர்களுக்கு சிகிச்சை மற்றும் மறுவாழ்வு திட்டங்களை வழங்கும் இந்தியாவின் சிறந்த புற்றுநோய் மருத்துவமனைகளில் ஒன்றாக இம்மருத்துவமனை கருதப்படுகிறது. இவர்கள் இந்தியாவில் உள்ள புற்றுநோய் நோயாளிகளின் வகைகளை ஆய்வு செய்து தரவுகளையும் வெளியிடுகின்றனர்.  

இந்தியாவின் தேசிய புற்று நோய் எதிர்ப்பு சங்கமான இந்திய புற்றுநோய் சங்கம் , பம்பாய் பொது அறக்கட்டளை சட்டம் 1950 கீழும் சங்கங்கள் பதிவுச் சட்டம் 1860 இன் கீழும் பதிவுசெய்யப்பட்டு மக்களின் நம்பிக்கைக்குரிய சங்கமாக 1951 ஆம் ஆண்டு நிறுவப்பட்டது. நிறுவனம் முதலாவதாகவும் அதன் வகையில் ஆசியாவில் மிகப் பெரிய சங்கமாகவும் இருந்தது. இச்சங்கம் ஒரு மறுவாழ்வு முகாமையும் மும்பை<nowiki/>யில் 1958 ஆம் ஆண்டு அமைத்தது.
# பெ. சுப்பையா அம்பலம்


**பெ. சுப்பையா அம்பலம்** (*P. Subbiah Ambalam*) என்பவர் இந்திய அரசியல்வாதியும் முன்னாள் நாடாளுமன்ற உறுப்பினரும் ஆவார். இவர் 1957 முதல் 62 வரை இராமநாதபுரம் நாடாளுமன்றத் தொகுதியின் உறுப்பினராக 2வது மக்களவைக்குத் தேர்ந்தெடுக்கப்பட்டார். இவர் இந்தியத் தேசிய காங்கிரசு கட்சியினைச் சார்ந்தவர்.  

## வாழ்க்கை வரலாறு
சுப்பையா அம்பலம், தமிழ்நாட்டின் இராமநாதபுரம் மாவட்டத்தில் 1921ஆம் ஆண்டு மே 4 ஆம் தேதி பெரியண்ணன் அம்பலம் என்பவருக்கு மகனாகப் பிறந்தார். இவர் தனது கல்லூரிக் கல்வியைத் தாம்பரத்தில் உள்ள சென்னை கிறித்துவக் கல்லூரி மற்றும் சென்னை சட்டக் கல்லூரியில் (டாக்டர். அம்பேத்கர் அரசு சட்டக் கல்லூரி, சென்னை) ஆகியவற்றில் கற்றார்.  

இவர் பாப்பாத்தி அம்மாள் என்பவரைத் திருமணம் செய்து கொண்டார். இவர்களுக்கு ஒரு மகள் மற்றும் நான்கு மகன்கள் உட்பட ஐந்து குழந்தைகள் உள்ளனர்.
# மிசுட்டி பெந்த்சு

**மிசுட்டி சி. பெந்த்சு** *(Misty C. Bentz)* (பிறப்பு: 1980, ஜூலை, 4,) ஓர் அமெரிக்க வனியற்பியலாளர் ஆவார். இவர் ஜார்ஜியா மாநிலப் பல்கலைக்கழகத்தில் இயற்பியல், வானியல் துறையில் இணைப்பேராசிரியராக உள்ளார். இவர் மீப்பொருண்மைக் கருந்துளையின் பொருண்மை அளவீடுகளுக்காகவும் கருந்துளை அளவுசார் உறவு வகைகளுக்காகவும் பெயர்பெற்றவர்.  
## வாழ்க்கைப்பணி
இவர் வாழ்சிங்டன் பல்கலைக்கழகத்தில் இயற்பியலிலும் வானியலிலும் இளவல் பட்டம் பெற்றார். இவர் 2007 இல் ஓகியோ மாநிலப் பல்கலைக்கழகத்தில் வானியலில் முனைவர் பட்டத்தை பெற்றார். இவர்2007 முதல் 2009 வரை முதுமுனைவர் ஆய்வாளராகவும் நாசாவின் ஆய்வுறுப்பினராக 2009 முதல் 2010 வரையில் இர்வினில் உள்ள கலிபோர்னியா பல்கலைக்கழகத்திலும் இருந்தார். இவர் 2010 இல் ஜார்ஜியா பல்கலைக்கழகத்தில் இயற்பியல், வானியல் துறையில் சேர்ந்தார்]].  

## ஆராய்ச்சி
இவர் செயல்முனைவு மிக்க மீப்பொருண்மைப் பால்வெளிக்கருக்களின் பொருண்மைகளை எதிர்முழக்க வரைவு முறையால் தீர்மானிக்கும் ஆய்வுக்காகப் பரவலாக அறியப்பட்டுள்ளார். இவர் இப்போது 60 செயல்முனைவு மிக்க பால்வெளிகளின் SMBHபொருண்மை அளவீடுகளைத் தரும் AGN கருந்துளைப் பொருண்மைத் தரவுத்தளத்தை பேணி வருகிறார்.> SMBH பொருண்மை அளவீடுகளைப் பயன்படுத்தி, பல கருந்துளைகளின் பருமை இயல்புகளை அளவீடு செய்ய உதவியுள்ளார். இந்த அளவீட்டில் கருந்துளை பொருண்மை முதல் பால்வெளி பால்வெளி உடுக்கணப் பொருண்மை, அகல்வரி வட்டார ஆரம், AGN ஒளிர்திறன் ஆகியன அடங்கும். இந்தப் பருமை உறவுகளின் அளவீடு, கருந்துளைப் பொருண்மை மதிப்பீடுகளின் பேரளவு புள்ளியியல் பதக்கூறுகளாகப் பதிவுசெய்யப்படுகின்றன. இவை பால்வெளி உருவாக்கத்தையும் படிமலர்ச்சியையும் ஆய்வு செய்ய உதவும் உயர்பிரிதிற பாய்மவியங்கியல் பெருநிலை அண்டப் படிமங்களுக்கான (ஒப்புருவாக்கங்கள்) நோக்கீட்டுக் கட்டுத்தளைகளை விதிக்கின்றன, எ. கா. விளக்கமுறை அண்டம், தொடுவான -AGN படிமங்கள் போன்றன.  

நாசாவின் வானியற்பியல்லுக்கான அடுத்த 30 ஆண்டுகளுக்கான வழித்தடத்தை அட்டவணைப்படுத்த 2013 இல் தேர்ந்தெடுக்கபட்ட 22 வானியலாளர்களில் இவரும் ஒருவர் ஆவார். *வானியல் பொம்மைகள்* சார்ந்த நான்காம் பதிப்புக்கு இவர் தொழில்நுட்பப் பதிப்பாசிரியராக இருந்துள்ளார்s. *Popular Science*, *Business Insider*, *Live Science*, and *Mashable* போன்ற மக்கள் பரப்புரை ஊடகங்கள் கருந்துளை சார்ந்த உரைகளில் இவரது பெயரைத் தொடர்ந்து சான்று காட்டி வருகின்றன.
# கே. கமலக்கண்ணன்



**கே. கமலக்கண்ணன்** (*K. Kamalakannan*)(பிறப்பு: ஆகஸ்ட் 11, 1912 - 24 மார்ச் 1981) என்பவர் இந்தியத் தொழிலதிபர், பொறியியல் ஒப்பந்தக்காரர், விவசாயி மற்றும் நில உரிமையாளர் ஆவார். இவர் நவம்பர் 1958 முதல் ஏப்ரல் 1959 வரை சென்னை மாநகரத் தந்தையாக பணியாற்றியுள்ளார். இவர் இந்தியத் தேசிய காங்கிரசில் உறுப்பினர் ஆவார். சென்னை பச்சையப்பா கல்லூரிப் பள்ளியில் பயின்றார்.  

இவர் கே. நேத்ராம்பிகையை மணந்தார். மேலும் இவர்களது இரண்டு குழந்தைகள், கே. விவேகானந்தன் மற்றும் டி. சாந்தி ஆவார். இவருக்குப் பல பேரக்குழந்தைகள் உள்ளனர். இவர் தமிழ் முதலியார் சமூகத்தைச் சேர்ந்தவர்.  

## பொதுப்பணி

பல்வேறு குடிமை மற்றும் சமூக காரணங்களுக்காக நிதி திரட்டி நன்கொடை அளித்துள்ளார். சென்னை மாநகராட்சியின் மதிய உணவுத் திட்ட நிதிக்கு ஒரு லட்சத்து ஐந்தாயிரம் ரூபாய் வசூலிக்கப் பொறுப்பேற்றார். தொடக்கப் பள்ளிகளுக்கு இரண்டு கட்டிடங்களை நன்கொடையாக வழங்கினார். இவற்றில் ஒன்று சென்னை தியாகராயநகரிலும் மற்றொன்று இவரது சொந்த இடத்தில் அருங்கல் கிராமத்தில் அமைந்துள்ளது.  

## வகித்தப் பதவிகள்

சென்னை மாநகரத் தந்தை; சட்டமன்ற மேலவை உறுப்பினர்; உறுப்பினர், சென்னை மாவட்ட காங்கிரசு குழு; பொருளாளர், சென்னை மாவட்ட காங்கிரசு குழு; தலைவர், மண்டல காங்கிரசு குழு, இராயப்பேட்டை; உறுப்பினர், தமிழ்நாடு காங்கிரசு குழு; உறுப்பினர், நகர சபை 1952; தலைவர், நிலைக்குழு (பணிகள்) இரண்டு முறை; பச்சையப்பா அறங்காவலர் குழு உறுப்பினர்; துணைத் தலைவர், பாரத் சேவக் சமாஜ்; அறக்கட்டளை வாரியம், யோகா சமாஜ், அடையார்; தலைவர், நரிக்குறவர் சங்கம், தமிழ்நாடு  

இயக்குநர், மயிலாப்பூர் இந்து நிரந்தர நிதியம், நிறுவனம்; நிர்வாக அறங்காவலர், சுந்தரேசுவரர் தேவஸ்தானம் ராயப்பேட்டை; அறங்காவலர், ஸ்ரீ வடபழனி ஆண்டவர் கோவில், கோடம்பாக்கம், சென்னை; இயக்குநர், இந்து ஒன்றிய குழு மேல்நிலைப்பள்ளி, சூளை, சென்னை;  

விவசாயிகள் மன்றத்தின் துணைத் தலைவராக இருந்த இவர், ஐரோப்பிய நாடுகளில் உள்ள பல்வேறு பண்ணைகளுக்கான தூதுக்குழுவை வழிநடத்தினார்.
# மகாநதி (இதழ்)

**மகாநதி** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், மதுரையில் இருந்து வெளிவந்தத முற்போக்கு இதழ் ஆகும்.  

## வரலாறு
மகாநதி இதழ் மதுரையிலிருந்து வெளிவந்த 'இருமாதம் ஒரு முறை' கலை இலக்கிய வெளியீடு ஆகும். இது. 1970 களின் இறுதிக் கட்டத்தில் பிரசுரமான முற்போக்கு இதழ் ஆகும். இதன் ஆசிரியர் பரிணாமன் ஆவார். மகாநதி தரமான சிறுகதைகளையும், பயன் நிறைந்த சிந்தனைக் கட்டுரைகளையும் வெளியிட்டுள்ளது. கட்டுரைகள் விஷயத்தில் மகாநதி மிகுந்த அக்கறை காட்டி, பல முக்கியமான பிரச்னைகளை அலசியிருக்கிறது. வட்டார இலக்கியம் சம்பந்தமான ஆய்வுகள் குறிப்பிடத்தகுந்தவை.  

வாசகர்களின் கவனத்துக்குக் கொண்டு வரப்பட வேண்டிய நல்ல புத்தகங்களை விரிவான கட்டுரைகள் மூலம் இது அறிமுகம் செய்தது. நல்ல திரைப்படங்கள் குறித்தும் விரிவான கட்டுரைகளை 'மகாநதி’ வெளியிட்டது. போலந்து திரைப்படம், ஆந்த்ரேவாய்தாவின் 'தி பிராமிஸ்ட் லேண்ட்', தெலுங்கு திரைப்படம், மிருணாள் ஸென்னின் 'ஒரு ஊரின் கதை' ஆகியவை முக்கியமானவை. மகாநதி ஒன்பது இதழ்களோடு மறைந்து விட்டது.
# புரோமித்தியம்(III) ஐதராக்சைடு


**புரோமித்தியம்(III) ஐதராக்சைடு** (*Promethium(III) hydroxide*) என்பது Pm(OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## தயாரிப்பு
புரோமித்தியம்(III) உப்புடன் அமோனியா நீரைச் சேர்த்து வினைபுரியச் செய்வதால் புரோமித்தியம்(III) ஐதராக்சைடு உருவாகிறது. படிக வடிவமற்று ஊதா-இளஞ்சிவப்பு நிறத்தில் திண்மமாக இவ்வுப்பு வீழ்படிவாகிறது. தண்ணீர் சேர்த்து வீழ்படிவை சூடுபடுத்தினால் பிற ஐதராக்சைடுகளின் உருவொத்த அறுகோணப் படிகங்களாக உருவாகிறது.:  

: Pm<sup>3+</sup> + 3OH<sup>−</sup> → Pm(OH)<sub>3</sub>↓
# தங்கன் (சந்தேல வம்சம்)


**தங்கன்** (*Dhanga* ; ஆட்சிக்காலம் பொ.ச. 950-999 ) மேலும் கல்வெட்டுகளில் **தங்கதேவன்** என அழைக்கப்படும் இவன் 10ஆம் நூற்றாண்டின் பிற்பகுதியில் இந்தியாவை ஆண்ட சந்தேல வம்சத்தின் அரசனாவான். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தான். இவன் சந்தேலர்களின் இறையாண்மையை நிறுவினான். இவன் தனது ஆட்சி வரை கூர்ஜர பிரதிகாரர்களுக்கு அடிபணிந்து பணியாற்றினான். கஜுராஹோவில் விசுவநாதர் கோயில் உட்பட அற்புதமான கோயில்களை அமைத்ததற்காகவும் இவன் குறிப்பிடத்தக்கவன்.  

## வரலாறு
கஜுராஹோ கல்வெட்டு எண். IV இன் படி, தங்கன். சந்தேல (சந்திரத்ரேய வம்சம்) மன்னன் யசோவர்மனுக்கும் அவனது இராணி புப்பா (புஷ்பா) தேவிக்கும் பிறந்தான்.  

பொ.ச. 953-954 தேதியிட்ட (விக்ரம் நாட்காட்டி 1011 ) சதுர்பூஜ் கல்வெட்டு இவனது ஆட்சியின் ஆரம்பகாலத்தைப் பற்றி கூறுகிறது. இதற்கு முன் எப்போதோ இவன் அரியணை ஏறியிருக்க வேண்டும். இராச்சியத்தின் மால்வா எல்லையைப் பாதுகாக்க இவனது சகோதரர் கிருட்டிணன் நியமிக்கப்பட்டிருந்ததால், இவனது ஏற்றம் சந்தேகத்திற்கு இடமின்றி இருக்கலாம்.  

தங்கனின் ஆட்சியின் பிற கல்வெட்டுகளில் நானோரா (அல்லது நன்யுரா) கல்வெட்டு (பொ.ச. 998 ), கஜுராஹோவில் உள்ள லாலாஜி கல்வெட்டு (பொ.ச.999 அல்லது 1002 என பல்வேறு தேதியிட்டது) ஆகியவை அடங்கும். இவருடைய சந்ததியினரின் கல்வெட்டுகளிலும் இவனுடைய பெயர் காணப்படுகிறது.  

## இராச்சியத்தின் பரப்பளவு

பொ.ச. 953-954 தேதியிட்ட கல்வெட்டின் படி, தங்கனின் இராச்சியம் பின்வரும் பகுதிகளால் கட்டுப்படுத்தப்பட்டது:  

- கலிஞ்சர் கோட்டை
- மாலவா ஆற்றங்கரையில் உள்ள பாஸ்வத், பேட்வா ஆற்றங்கரையில் அமைந்துள்ள விதிஷா )
- காளிந்தி ஆறு ( யமுனை ஆறு, கங்கை ஆற்றில் சங்கமிக்கும் இடம் )
- சேதி நாடு
- கோப மலை ( கோபாத்ரி அல்லது குவாலியர் )

இவன் தன்னை கலிஞ்சராதிபதி ("கலிஞ்சராவின் இறைவன்") என்று அழைத்துக் கொண்டான். ஆனால் இவன் கஜுராஹோவை தனது இராச்சியத்தின் தலைநகராகக் கொண்டதாகத் தெரிகிறது.  

## நிர்வாகம்
தங்கனின் முதலமைச்சராக பிரபாசா என்ற பிராமணர் இருந்தான்.அர்த்தசாஸ்திரத்தில் குறிப்பிடப்பட்டுள்ள தரத்தின்படி சோதிக்கப்பட்ட பின்னர் நியமிக்கப்பட்டான். யசோதரன் என்பவர் தங்கனின் அரச குருவாக இருந்தார்.  

## மதம்
தங்கன் சைவ சமயத்தை பின்பற்றுபவனாக இருந்தாலும், மதங்களையும் மதித்தான். கஜுராஹோ கல்வெட்டு ஒன்று சிவன் கோவிலில் இரண்டு லிங்கங்களை நிறுவியதாக கூறுகிறது: ஒன்று மரகதம் மற்றும் ஒரு சாதாரண கல். இக்கோயில் விசுவநாதர் கோயில் என அடையாளப்படுத்தப்படுகிறது.  

தனது தந்தையால் ஆரம்பிக்கப்பட்ட விஷ்ணு கோயிலை கட்டி முடித்தான். ஒரு சமகால கல்வெட்டு, தங்கன் சைனக் கோவிலுக்கு சில தோட்டங்களை வழங்கியதை பதிவு செய்கிறது.  

## இறுதி நாட்கள்
நூற்றுக்கும் மேற்பட்ட இலையுதிர்காலங்கள் வாழ்ந்த பிறகு, தங்கா தனது உடலை கங்கை ஆற்றிலும்யமுனை ஆற்றிலும் குளித்து வீடுபேற்றை அடைந்ததாக ஒரு கஜுராஹோ கல்வெட்டு தெரிவிக்கிறது. சில அறிஞர்கள் இதை தற்கொலை என்று விளக்கினர். ஆனால் இராஜேந்திரலால் மித்ரா, இது ஒரு நபரின் மரணத்தை அறிவிப்பதற்கான வழக்கமான வழி என கருதினார்.  

இவனுக்குப் பின் இவனது மகன் காந்த தேவன் ஆட்சிக்கு வந்தான்.{Sfn|Mitra|1977}} எஸ். கே. சுல்லரே (2004) இவனது ஆட்சியின் முடிவை பொ.ச. 999 என குறிப்பிடுகிறார். ஆர். கே. தீக்சித் (1976) 1002 வரை இவனது ஆட்சியின் முடிவைக் குறிப்பிடுகிறார்.  
## புகைப்படத் தொகுப்பு
# மிதாசு

பதிப்பில், மிதாசு தன் மகளைத் தொடும்போது அவள் தங்கச் சிலையாக மாறுகிறாள் (1893 பதிப்பிற்கான வால்டர் கிரேனின் சித்தரிப்பு)]]  
**மிதாசு** (*Midas*, (; ) என்பவர் பிரிஜியாவின் அரச மரபில் குறைந்தபட்சம் மூன்று நபர்களில் ஒருவரின் பெயராகும்.  

மிகவும் பிரபலமான **அரசர் மிதாசு** கிரேக்கத் தொன்மவியலில் தொட்டதெல்லாம் தங்கமாக்கும் வரம் பெற்றதாற்காக பிரபலமாக அறியப்படுகிறார். இது *கோல்டன் டச்* அல்லது *மிடாஸ் டச்* என்று அழைக்கப்பட்டது. பிரிஜியன் நகரமான மிடேயம் இவரது நினைவாக பெயரிடப்பட்டது. பௌசானியாஸின் கூற்றுப்படி, அன்சிராவை ( இன்று அங்காரா என்று அறியப்படுகிறது) நிறுவிய மிதாசு இவராக இருக்கலாம். அரிசுடாட்டிலின் கூற்றுப்படி, மிதாசு தான் தொட்டதெல்லாம் தங்கமாக மாற வரம் பெற்று அதன் விளைவாக பட்டினியால் இறந்தார் என்று தொன்மக்கதை கூறுகிறது. பிரிஜியன் தலைநகரான கோர்டியத்தை நிறுவிய பெருமை மிதாசு மற்றும் இவரது தந்தை கோர்டியாசு ஆகியோரைச் சேரும் என்று தொன்மங்கள் குறிப்பிடுகின்றன. இவர்கள் திரோயன் போருக்கு முன்பே கிமு 2 ஆம் ஆயிரமாண்டில் வாழ்ந்ததாக நம்பப்படுகிறது. இருப்பினும், ஓமர் மிதாசு அல்லது கோர்டியாசைக் குறிப்பிடவில்லை, அதற்குப் பதிலாக மற்ற இரண்டு பிரிஜியன் மன்னர்களான மைக்டன் மற்றும் ஓட்ரியசைக் குறிப்பிடுகிறார் .  

கிமு 8 ஆம் நூற்றாண்டின் பிற்பகுதியில் மற்றொரு மன்னரான மிதாசு பிரிஜியாவை ஆட்சி செய்தார். பெரும்பாலான வரலாற்றாசிரியர்கள் இந்த மிதாசு, அசிரிய நூல்களில் முஷ்கியின் அரசர் என்று அழைக்கப்படும் *மிடாவின்* எனப்படும் நபர் என்று நம்புகிறார்கள். இவர் அதே காலகட்டத்தில் அசிரியா மற்றும் அதன் அனடோலியன் மாகாணங்களுடன் போரிட்டார்.  

மூன்றாவது மிதாசு, பிரிஜியாவின் அரச குடும்பத்தின் உறுப்பினரும், கிரீசசின் ஆட்சியின் போது தற்செயலாக தனது சகோதரனைக் கொன்று பிரிஜியாவிலிருந்து தப்பி ஓடி லிடியாவில் தஞ்சம் புகுந்த அட்ராஸ்டசின் தாத்தா என எரோடோடசால் குறிப்பிடப்படுகிறார்.
# நதாலி பதால்கா



** நதாலி எம். பதால்கா** *(Natalie M. Batalha)* ஓர் அமெரிக்க வானியல், வானியற்பியல் பேராசிரியர் ஆவார், இவர் சாந்தா குரூசு கலிபோர்னியா பல்கலைக்கழகப் பேராசிரியராக உள்ளார். முன்பு இவர் நாசா அமேசு ஆராய்ச்சி மையத்தில் ஆராய்ச்சி வானியலாளராகவும் இணை ஆய்வாளராகவும் கெப்ளர் திட்ட அறிவியலாளராகவும் இருந்துள்ளார். கெப்ளர் திட்டந்தான் விண்மீன்களைச் சுற்றிவரும் புவிநிகர் கோள்களின் தேடலில் முதலில் முனைந்த திட்டமாகும்.> இவர் முதலில் வணிகவியல் பட்டம் படிக்க சேர்ந்தாலும் கணிதத்தால் விளக்க முடிந்த மென்படலக் குறுக்கீடு (சவர்க்காரக் குமிழிகளிலும் எண்ணெய்க் கடைதலிலும் ஏன் வானவில் தோன்றுகிறது என்பன) போன்ற அன்றாட நிகழ்ச்சிகளின் பட்டறிவு இவரை இயற்பியலுக்கு மாறச் செய்துள்ளது. இவர் பட்டப் படிப்பின்போது சூரியன் போன்ற விண்மீன்களை நோக்கும் உடுக்கணங்களின் கதிர்நிரல் நோக்கராக வேலை செய்துள்ளார். இயற்பியலில் தன் இளவல் பட்டத்தைப் பெற்றதும், இவர் சாந்தாகுரூசில் உள்ள கலிபோர்னியா பல்கலைக்கழகத்தில் வானியற்பியலில் முனைவர் ஆய்வில் ஈடுபட்டார். பிறகு தன் முதுமுனைவர் ஆய்வை பிரேசிலில் உள்ள இரியோ டி ஜெனீரோவில் முடித்தார்.  

இவர் 2019 இல் அமெரிக்க க் கலை, அறிவியல் கல்விக்கழகத்தின் உறுப்பினராகத் தேர்ந்தெடுக்கப்பட்டார். இவர் 2020 இல் அமெரிக்க வானியல் கழகத்தால் உறுப்பினராகத் தேர்ந்தெடுக்கப்பட்டார்.
# புரோமித்தியம்(III) நைட்ரேட்டு



**புரோமித்தியம்(III) நைட்ரேட்டு** (*Promethium(III) nitrate*) என்பது Pm(NO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோமித்தியமும் நைட்ரிக் அமிலமும் சேர்ந்து இந்த உப்பு உருவாகிறது. கதிரியக்கப்பண்பு கொண்ட இச்சேர்மம் நீரில் கரைகிறது. படிக நீரேற்றுகளாகப் படிகமாகிறது.  

## தயாரிப்பு
புரோமித்தியமும் நைட்ரிக் அமிலமும் சேர்ந்து வினைபுரிவதால் இந்த உப்பு உருவாகிறது  
::<chem>Pm + 6HNO3 -> Pm(NO3)3 + 3NO2 + 3H2O</chem>  

## இயற்பியல் பண்புகள்
ஊதா இளஞ்சிவப்பு நிறத்தில் ஒரு திண்மமாக புரோமித்தியம்(III) நைட்ரேட்டு படிகமாகிறது.  
<chem>Pm(NO3)3*6H2O</chem> என்ற வாய்ப்பாடு கொண்ட படிக நீரேற்றாக புரோமித்தியம்(III) நைட்ரேட்டு படிகமாகிறது.  

## வேதியியல் பண்புகள்
புரோமித்தியம்(III) நைட்ரேட்டு வெப்பத்தாற் சிதைவடைந்து புரோமித்தியம்(III) ஆக்சைடு சேர்மமாக மாறுகிறது.
# இட்டெர்பியம்(III) சல்பேட்டு



**இட்டெர்பியம்(III) சல்பேட்டு** (*Ytterbium(III) sulfate*) என்பது Yb<sub>2</sub>(SO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இட்டெர்பியமும் கந்தக அமிலமும் வினைபுரிவதால் இட்டெர்பியம்(III) சல்பேட்டு உருவாகிறது. பெரும்பாலும் ஆராய்ச்சி காரணங்களுக்காகவே இது பயன்படுத்தப்படுகிறது. வெப்பநிலை அதிகரிக்க அதிகரிக்க இட்டெர்பியம்(III) சல்பேட்டின் கரைதிறன் குறைகிறது.
# தேலிநீலாபுரம் பறவைகள் புகலிடம்

**தேலிநீலாபுரம் பறவைகள் புகலிடம்** (*Telineelapuram and Telukunchi Bird Sanctuaries*) என்பது ஆந்திர மாநிலம் சிறீகாகுளம் மாவட்டத்திலுள்ள தெக்காலிக்கு அருகிலுள்ள கிராமமான தெலிநீலபுரத்தில் உள்ள ஒரு பறவைகள் புகலிடம் ஆகும். இங்கு பழுப்புக் கூழைக்கடா, மஞ்சள் மூக்கு நாரை உள்ளிட்ட பறவைகள் கூடு கட்டி குஞ்சு பொரிப்பது பதிவு செய்யப்பட்டுள்ளது. பேர்டுலைப் இன்டர்நேசனல் (*BirdLife International*) என்ற அமைப்பின் வரையறைப்படி முக்கியமான பறவைகள் பகுதியாக (IBA) இது அறிவிக்கப்பட்டுள்ளது.  
15 ஆண்டுகளுக்கு முன்பு இந்தப் பறவைகள் சரணாலயத்திற்கு வந்த பறவைகளின் எண்ணிக்கை 10,000ஐத் தாண்டியபோது பறவைகளின் வலசைப்போதமுதன்முதலில் கவனிக்கப்பட்டது என்று ஆந்திரப் பல்கலைக்கழக ஆராய்ச்சியாளர்கள் தெரிவித்துள்ளனர். தற்போது இந்த எண்ணிக்கை 3,000 ஆக குறைந்துள்ளது.  

தெக்கலி சிற்றோடை மற்றும் இதன் சுற்றுவட்டார கிராமங்களான தெலிநீலாபுரம், இஜ்ஜுவரம், நௌபாடா போன்ற கிராமங்கள் ரஷ்யா, மலேசியா, அங்கேரி, சிங்கப்பூர் மற்றும் ஜெர்மனி ஆகிய நாடுகளில் இருந்து வரும் 113 வகையான பறவைகள் தவிர, சைபீரியாவில் இருந்து வரும் பறவைகளுக்கும் பருவகால புகலிடமாக மாறியுள்ளது.  

## காலநிலை
தேலிநீலாபுரம் பறவைகள் புகலிடத்தில், கோடையில் வெப்பநிலை 22°C முதல் 39°C வரையிலும், குளிர்காலத்தில் 15°C முதல் 26°C வரையிலும் இருக்கும்.  

## போக்குவரத்து
போக்குவரத்து  
தேலிநீலாபுரத்திற்கு அருகிலுள்ள தொடருந்து நிலையம் நௌபாடா தொடருந்து நிலையம் ஆகும். இது 3 கி. மீ. தொலைவில் உள்ளது. தெலிகுஞ்சி பறவைகள் சரணாலயத்தைப் பார்வையிடுவதற்கு அருகிலுள்ள தொடருந்து நிலையம் இச்சாபுரம் (IPM) ஆகும்.
# வார்ப்புரு:To USD round/doc

Template documentation[view] [edit] [history] [purge]  
This template converts a value given in the national currency of a given country to a round US dollar figure. The intended use is for large round figures, when you don't want 3.2 million euros turning into $3,655,040 dollars, you just want a round figure like $3,600,000. It tries to mimic the same number of significant figures, as are present in the original amount. The template uses values published by the IMF.  

பொருளடக்கம்  

### Syntax

<code>To USD round|*AMOUNT*|*COUNTRY*|*YEAR*|sf=*SIGFIG*</code>  

- *AMOUNT* is the value in the local currency to be converted.
- *COUNTRY* is the country name or 3-letter ISO code for the country whose currency is being converted.
- *YEAR* (optional) is the year to use for the US dollar exchange rate value against the currency of the other country. The default is currently 2019. Possible values: 2002, 2011, 2012, 2013, 2014, 2015, 2016, 2017, 2018, 2019.
- *SIGFIG* (optional) is a numerical value. If present, the converted value is displayed to the that number of significant figures. The default is the number of significant figures in *AMOUNT*.

## Examples
displays 270. That is, 5200 Mexican pesos would exchange to roughly 270 US dollars (to two signficant digits) at the 2019 exchange rate.  
also displays 270.  
displays 1,400.  
displays 270.  
displays 2,800.  
displays Undefined year "1998" since data for 1998 has not been defined. It will add the page to Category:Pages using an undefined year in Template:To USD round  
displays 380 since data for 2009 has not been entered for Mexico. It will add the page to Category:Pages using an undefined country code in Template:To USD round  
= 350,000  
= 149,000  
= 149,000 (last year available)  
= 149,000 (last year available)  
= 190,000,000  
= 186,400,000  
displays 33.220. # Some combos make no sense; USD doesn't have tenths of a cent.
# சத்தியாகிரக இல்லம்



**சத்தியாகிரக இல்லம்** (*Satyagraha House*) பொதுவாக காந்தி இல்லம் என்று அறியப்படுகிறது. தென்னாப்பிரிக்காவின் இயோகனசுபருகு நகரத்தில் அமைந்துள்ள இந்த இல்லம் ஓர் அருங்காட்சியகமாகவும் விருந்தினர் மாளிகையாகவும் பயன்பாட்டில் உள்ளது. இந்த சத்தியாகிரக இல்லம் மகாத்மா காந்திக்கு சொந்தமானதாகும். 1908 மற்றும் 1909 ஆம் ஆண்டுகளுக்கு இடையில் காந்தி இங்கு வசித்து வந்தார். இயோகனசுபருகின் வரலாற்று பாரம்பரியத்தின் ஒரு பகுதியாக இவ்வீடு பதிவு செய்யப்பட்டுள்ளது. சத்தியாகிரகம் என்றால் உண்மையை வலியுறுத்துதல் என்பது பொருளாகும். இந்த வீட்டை கட்டிடக் கலைஞர் எர்மன் கல்லென்பாக் காந்திக்காகவும் தனக்காகவும் வடிவமைத்தார்.  
## வரலாறு

காந்தி 1893 ஆம் ஆண்டு முதல் 1914 ஆம் ஆண்டு வரை தென்னாப்பிரிக்காவில் 21 ஆண்டுகள் இருந்தார். இருப்பினும் அக்காலத்தில் இந்தியா மற்றும் இங்கிலாந்துக்கு வருகை தந்தார். வெள்ளையர்கள் மட்டும் பயணம் செய்யும் வண்டியில் பயணித்ததற்காக பீட்டர்மரிட்சுபர்கு இரயில் நிலையத்தில் கைது செய்யப்பட்டபோதுதான் காந்தி இனப் பாகுபாடு பற்றி முதலில் அறிந்ததாகக் கூறப்படுகிறது.  

1904 ஆம் ஆண்டு காந்தி எர்மன் கல்லென்பாக்கைச் சந்தித்தார். கல்லென்பாக் 1896 ஆம் ஆண்டிலேயே தென்னாப்பிரிக்காவிற்கு வருகை தந்த செருமன்-யூத கட்டிடக் கலைஞராவார். 1907 ஆம் ஆண்டில் கல்லென்பாக் இரண்டு உள்ளூர் குடிசைகளின் வடிவத்தை அடிப்படையாகக் கொண்ட ஒரு வீட்டை வடிவமைத்தார். ஆனால்  
ஐரோப்பியக் கட்டடக் கலை முறையில் வீடு கட்டப்பட்டது. கிரால் என்றும் பெயரிடப்பட்டது. அதாவது ஆங்கிலத்திலும் ஆப்பிரிக்காவிலும் கிரால் என்பது கொட்டகை என்று பொருளாகும்.  

வீட்டில் குதிரை லாயமும் வலைப்பந்தாட்ட ஆட்டுகளம் போன்றவை இருந்தன. ஆனால் இரண்டுமே தியானம் மற்றும் தூய்மை வாழ்க்கைக்கு பயன்பட்டன. ஓர் ஏணி வழியாக மாடிக்குச் சென்று காந்தி அங்கு தூங்கினார். ஆனால் அவரும் கல்லென்பாக்கும் ஒரே சமையலறையைப் பகிர்ந்து கொண்டனர். தங்களுடைய விருந்தினர்களை வரவேற்பறையில் சந்தித்தனர். வீடுகளுக்கு இணைப்பு கதவுகள் இல்லை என்பதால் மற்றொன்றில் நுழைவதற்கு ஒரு வீட்டை விட்டு வெளியேற வேண்டியது அவசியம். கல்லென்பேக்கின் வாழ்க்கை இருவரின் வாழ்க்கையால் மாற்றம் கண்டது. அவர் தனக்காக செலவழித்த பணம் அதன் ஆரம்ப கால செலவில் பத்தில் ஒரு பங்காக குறைக்கப்பட்டது.  
1909 ஆம் ஆண்டு இருவரும் அங்கிருந்து வெளியேறினர். மேலும் இந்த வீட்டை 2009 ஆம் ஆண்டில் பிரெஞ்சு பயண நிறுவனம் ஒன்று வாங்குவதற்கு முன் பல உரிமையாளர்களைக் கொண்டிருந்தது. இவ்வீட்டை இந்திய தேசிய நினைவுச்சின்னமாகப் பெற விரும்பிய இந்திய அரசாங்கம் அதற்காக முயற்சித்தது. பிரெஞ்சு நிறுவனம் அதை மீட்டெடுத்து 2011 ஆம் ஆண்டு ஓர் அருங்காட்சியகமாகவும் விருந்தினர் மாளிகையாகவும் பொதுமக்களுக்காகத் திறந்தது.  
அருங்காட்சியகம் இலாரன் செகல் என்பவரால் நிர்வகிக்கப்படுகிறது. காந்தி தென்னாப்பிரிக்காவில் வாழ்ந்தபோது உருவாக்கிய அகிம்சை என்ற உண்மை சக்தியை சத்தியாகிரகம் குறிக்கிறது.
# சியாம் சின்கா ராய்


***சியாம் சிங்கா ராய்*** (*Shyam Singha Roy*) என்பது 2021ஆம் ஆண்டு தெலுங்கு மொழியில் வெளியான வரலாற்று காதல் திரைப்படமாகும். ஜங்கா சத்யதேவ் எழுதிய கதையை இராகுல் சாங்கிரித்யன் இயக்கியுள்ளார். இப்படத்தில் நானி இரட்டை வேடத்தில் நடித்துள்ளார். இவருடன் சாய் பல்லவி, கிருத்தி ஷெட்டி, மடோனா செபாஸ்டியன் ஆகியோரும் நடித்துள்ளனர். இதன் கதை 1970களின் கொல்கத்தாவின் பின்னணியில் நடப்பது போன்று ஓரளவு அமைக்கப்பட்டது. இது மறுபிறவியின் கருப்பொருளை அடிப்படையாகக் கொண்டது.  

படம் பிப்ரவரி 2020இல் தொடங்குவதாக அறிவிக்கப்பட்து. முதன்மை புகைப்படம் எடுக்கும் பணி திசம்பர் 2020 முதல் சூலை 2021 வரை ஐதராபாத்திலும் கொல்கத்தாவிலும் நடைபெற்றது. கோவிட்-19 பெருந்தொற்று காரணமாக தயாரிப்பும் வெளியீடும் தாமதமானது. பின்னர், 24 திசம்பர் 2021 அன்று திரையரங்கில் வெளியிடப்பட்டது. திரைக்கதையை விமர்சித்த விமர்சகர்கள் நடிகர்களின் நடிப்பைப் பாராட்டி நேர்மறையான விமர்சனங்களை அளித்தனர். இப்படம் திரையரங்கில் கோடிக்கு மேல் வசூலித்து வெற்றி பெற்றது.  

## நடிகர்கள்

- சியாம் சிங்கா ராய் மற்றும் வாசுதேவ் காண்டா என இரட்டை வேடத்தில் நானி
- ரோஸியாக சாய் பல்லவி
- கீர்த்தியாக கிருத்தி ஷெட்டி
- வழக்கறிஞர் பத்மாவதியாக மடோனா செபாஸ்டியன்
- மனோஜ் சிங்கா ராயாக ராகுல் ரவீந்திரன்
- பிரமோதாக அபினவ் கோமதம்
- தேவேந்திர சிங்கா ராயாக ஜிஷு சென்குப்தா
- வழக்கறிஞர் கிருஷ்ணமூர்த்தியாக முரளி சர்மா
- மகாதேவ் மஹந்தாக மணீஷ் வாத்வா
- உளவியல் நிபுணராக லீலா சாம்சன்
- நீதிபதி ஜே. சத்யேந்திராவாக சுபலேகா சுதாகர்
- "பிரணவாலயா" பாடலில் சிறப்புத் தோற்றத்தில் அனுராக் குல்கர்னி.
# கீர்த்தி ஷெட்டி


**கீர்த்தி ஷெட்டி** ( *Krithi Shetty* ; பிறப்பு 21 செப்டம்பர் 2003) இவர் ஓர் இந்திய நடிகை ஆவார். இவர் முக்கியமாக தெலுங்குத் திரைப்படங்களில் தோன்றுகிறார். இவர் வணிக ரீதியாக வெற்றி பெற்ற *உப்பெனா* (2021) திரைப்படத்தின் மூலம் அறிமுகமானார்.  

## ஆரம்ப கால வாழ்க்கை
கீர்த்தி ஷெட்டி, 21 செப்டம்பர் 2003 அன்று மும்பையில் கர்நாடகாவின் மங்களூருவைச் சேர்ந்த ஒரு குடும்பத்தில் பிறந்தார். படிக்கும் போது, இவர் வணிக விளம்பரங்களிலும் தோன்றினார்.
# முரளி சர்மா


**முரளி சர்மா** (*Murali Sharma* ; பிறப்பு 9 ஆகஸ்ட் 1972) இவர் ஓர் இந்திய நடிகர் ஆவார். இவர் முக்கியமாக தெலுங்கு, இந்தித் திரைப்படங்களில் பணியாற்றுகிறார். இவர் திரையில் காவல் அதிகாரியாக சித்தரிப்பதில் பரவலாக அறியப்பட்டவர். சர்மா தெலுங்கு, இந்தி, தமிழ், மராத்தி, மலையாளம் போன்ற மொழிகளில் 130க்கும் மேற்பட்ட திரைப்படங்களில் நடித்துள்ளார்.  

சர்மா தூர்தர்ஷனின் *பால்டன்* என்ற நிகழ்ச்சியின் மூலம் தொலைக்காட்சியில் பரவலான அங்கீகாரத்தைப் பெற்றார். அதில் இவர் கர்னல் என்ற முக்கிய பாத்திரத்தில் நடித்திருந்தார். *கன்ஸ் அண்ட் ரோஸஸ்*, *சித்தாந்த்*, *லாகி துஜ்சே லகன்*, *மஹாயக்யா*, *விராசத்*, *ஜிந்தகி தேரி மேரி கஹானி*, *ரிஷ்டே*, *ஹம்னே லீ ஹைன் ஷாபத்* , ர*ங்கீலா ரத்தன் சிசோடியா* போன்ற பல்வேறு நாடகத் தொடர்களில் சர்மா தோன்றியுள்ளார். இவரது தந்தை, விருஜ்பூஷன் சர்மா ஒரு மராத்தி, இவரது தாயார் பத்மா சர்மா குண்டூரைச் சேர்ந்த தெலுங்கராவார். சர்மா தன்னை "பாம்பேவாலா" என்று அழைத்துக் கொள்கிறார். இவர் தனது இளங்கலை பட்டப்படிப்பை முடித்தவுடன் மும்பையில் உள்ள *ரோஷன் தனேஜா* நடிப்பு பள்ளியில் நடிப்பு பயின்றார்.  இவர் நடிகை அஸ்வினி கல்சேகரை மணந்தார்.  
2014 இல் ஒரு நிகழ்வில்.]]
# பிரசியோடைமியம்(IV) ஆக்சைடு



**பிரசியோடைமியம்(IV) ஆக்சைடு** (*Praseodymium(IV) oxide*) PrO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  
## தயாரிப்பு
பிரசியோடைமியம்(III,IV) ஆக்சைடுடன் தண்ணீர் அல்லது அசிட்டிக் அமிலத்தைச் சேர்த்து கொதிக்க வைத்தால் பிரசியோடைமியம்(IV) ஆக்சைடு உருவாகிறது.:  
: Pr<sub>6</sub>O<sub>11</sub> + 3 H<sub>2</sub>O → 4 PrO<sub>2</sub> + 2 Pr(OH)<sub>3</sub>  
## வேதிப் பண்புகள்
320 முதல் 360 பாகை செல்சியசு வெப்பநிலையில் பிரசியோடைமியம்(IV) ஆக்சைடு சிதைவடையத் தொடங்கி ஆக்சிசனை வெளிவிடுகிறது.
# எசு. நர்மதா



**எசு. நர்மதா** (*S. Narmada*) இந்தியாவின் கர்நாடக மாநிலத்தைச் சேர்ந்த பரதநாட்டிய நிபுணர் மற்றும் ஆசிரியர் ஆவார். குரு நர்மதா** **என்று பிரபலமாக அறியப்படுகிறார். சங்கீத நாடக அகாடமி விருது, கர்நாடக சங்கீத நிருத்ய அகாடமி விருது, ராச்யோத்சவ பிரசாசுட்டி விருது மற்றும் சாந்தலா நாட்டிய சிறீ விருது உள்ளிட்ட பல விருதுகளை இவர் பெற்றுள்ளார்.  

## வாழ்க்கைக் குறிப்பு
எசு. நர்மதா 1942 ஆம் ஆண்டு செப்டம்பர் மாதம் 22 அன்று கர்நாடக மாநிலம் பெங்களூரில் பிறந்தார். வி.எசு.கௌசிக்கிடம் நடனத்தில் அடிப்படைப் பயிற்சி பெற்றார். கே.பி. கிட்டப்பா பிள்ளையின் முக்கிய சீடரான இவர், தஞ்சாவூர் பரதநாட்டியத்தை இருபதாண்டுகளுக்கும் மேலாக அவரது பயிற்சியின் கீழ் பயிற்சி செய்தார்.  

பரதநாட்டியத்தின் சிறந்த ஆசிரியையான நர்மதா, தனது தாயாரின் நினைவாக 1978-ஆம் ஆண்டு பெங்களூரில் சகுந்தலா நடனப் பள்ளியைத் தொடங்கி, தேசிய அளவில் அங்கீகரிக்கப்பட்ட பல நடனக் கலைஞர்களுக்குப் பயிற்சி அளித்துள்ளார்.  
- கர்நாடக கலாச்சார சங்கம், விருது கலிபோர்னியா
# அரிசுடோகோரசு


**அரிசுடோகோரசு** (*Aristagoras*, ), இ. கிமு 497/496,) என்பவர் கிமு 6 ஆம் நூற்றாண்டின் பிற்பகுதியிலும், கிமு 5 ஆம் நூற்றாண்டின் முற்பகுதியிலும் ஐயோனியான் நகரமான மிலீட்டசின் ஆட்சியாளரும், பாரசீக அகாமனிசியப் பேரரசுக்கு எதிரான ஐயோனியன் கிளர்ச்சியின் ஆரம்ப ஆண்டுகளில் முக்கிய வீரராகவும் இருந்தவர். இவர் இஸ்டியாயசின் மருமகன், மேலும் மிலேட்டசின் சர்வாதிகாரத்தை அவரிடமிருந்து பெற்றார்.